posisie in die ruimte | My klaskamer - idees en gedagtes uit 'n juffrou se pen
wiskunde	arbeidsterapie	posisie in die ruimte	Maart 10, 2009	Juffer	afrikaans, kind, kinders, klaskamer, mamma, ouers, pappa, skool	af, agter, bo, Graad 1, Graad R, langs, links, onder, op, perseptueel, posisie, posisie in die ruimte, program, regs, rigting, ruimtelik, skoolgereed, voor	4 Kommentaar	Dit is die verhouding van die voorwerp tot die waarnemer (eie liggaam). Die kind neem voorwerpe waar as agter, voor, bo, onder en aan sy kante. Wanneer 'n kind probleme ondervind met posisie in die ruimte is sy wêreld verwronge, hy is lomp en huiwering om bewegings uit te voer. Hy vind dit moeilik om die woorde in, uit, op, af, voor, agter, links en regs te verstaan. So kan ons dié persepsie ontwikkel…Onthou dat ons eers in die laer rat wegtrek (Konkreet) en dan die outjies ontwikkel om die semi-konkrete en abstrakte "ratte" te probeer. Dis 'n geleidelike proses.
Abstrak: Papier met ± 3 letters. Identifiseer (ID) die posisie van gekleurde letter (bo/voor,ens.). Vra waar die letter staan en die kind antwoord "in die middel, eerste, laaste"…
Teken voorwerpe in 'n 9-blok rooster na aanleiding van opdragte. Teken 'n sirkel in die middelste blok. Teken 'n ster links van die sirkel. Teken 'n driehoek bo die ster. Skryf jou naam onder die sirkel. Teken voorwerpe in verhouding tot bv. 'n boom op 'n papier.
Apr 02, 2009 @ 12:24:01	Hallo Juffer!
Aanvanklik was die posisies in die ruimte moeilik vir my 2 kinders, maar met al jou raad en hulp verstaan hulle dit nou goed!
Ons speel heerlik, en hulle weet nie eers dat hulle so leer nie!
Baie dankie vir al jou wenke!
Apr 02, 2009 @ 17:59:42	Posisie in die ruimte…wat daarvan as julle 'n "grid" in die speelsand maak (wat soos kringetjies en kruisies se blok lyk). Dan gee jy opdragte soos: staan in die middel, spring een blok terug, een blok na links, een blok vorentoe, ens… As julle nie 'n speelpark naby het nie, kan 'n mens ou linte of springtoue vir die raamwerk gebruik…Boetie kan bv in die middel staan en sussie moet dan voor Boetie loop staan, Boetie moet links van sussie loop staan, ens…Dit is meer "aktief" en meer soos 'n "hop scotcherige" speletjie😆
Aug 07, 2009 @ 12:14:21	Liewe Juffer!
My meisiekind is in graad 1 en sy is baie stil in die klas, lomp, min selfvertroue wil nie vir juffrou lees nie en tog baie kreatief. Sy was aanbeveel om perdry-lesse te doen wat sal help met ruimte persepsie…is dit genoeg of moet ek dalk verder soek.
Aug 07, 2009 @ 15:42:32	Middag, Louise😉
Doen jou dogtertjie dalk enige sport of aktiwiteite soos ballet? Dit is nogal iets wat die kleintjies uit hul doppe laat kruip. Ek help 'n outjie wat perdrylesse neem om sy postuur en spiertonus te versterk. Ons kan die verskil in sy werk raaksien en sy arbeidsterapeut het na ses maande besluit dat hy nou "op vlak" is. Perdry sal vir spierbeheer, balans, spiertonus, grof motories (groot spiere van die arms, bene…) en koördinasie aspekte (soos middellynkruising onder andere) help. Ek glo dit kan vir jou dogtertjie help om haar spierbeheer en koördinasie te ontwikkel. (Die outjie wat ek help se ma het heel komies verduidelik hoe hy moet konsentreer om die perd vas te knyp en die teuels te trek.)
Neem jou meisiekind gereeld parkie toe sodat sy kan klim en klouter. Die wipplank is nou nie so oulik soos 'n perd nie, maar vereis ook dat die kind regop moet sit, balanseer en die maagspiere moet beheer. Koop 'n gewone ou plastiekbal (so 20 – 30 cm in deursnee) waarmee julle kan skop, gooi en mik. 'n Bal is nogsteeds een van die beter speelgoed – in my boek!😆